Na temelju članka 125. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10-ispr., 90/11., 16/12., 86/12., 94/13., 136/14.-RUSRH, 152/14., 7/17., 68/18., 98/19. i 64/20.), ravnatelj Osnovne Škole Trnovitica (dalje u tekstu: Školska ustanova) 15. srpnja 2020. godine donosi

**PROCEDURU PROVJERE VJERODOSTOJNOSTI**

**DIPLOMA, SVJEDODŽBI I DRUGIH ISPRAVA**

**I.**

Izrazi koji se u ovoj Proceduri koriste za osobe u muškom rodu su neutralni i odnose se na muške i na ženske osobe.

**II.**

Prije sklapanja ugovora o radu na određeno vrijeme duže od 60 dana odnosno na neodređeno vrijeme bez obzira na ugovoreno razdoblje probnog rada ili neki drugi uvjet ravnatelj Školske ustanove provjerit će kod nadležnog fakulteta, ustanove odnosno institucije vjerodostojnost diplome, svjedodžbe odnosno druge javne isprave na temelju koje se sklapa ugovor o radu.

Ako je zbog žurnosti potrebe obavljanja poslova ugovor o radu iz stavka 1. ovog članka sklopljen prije provjere javne isprave na temelju koje se sklapa ugovor o radu ravnatelj Školske ustanove pokrenut će postupak provjere diplome, svjedodžbe odnosno druge javne isprave najkasnije u roku od 15 dana od dana sklapanja ugovora o radu iz stavka 1. ovog članka

U vrijeme izvanredne epidemiološke ili druge izvanredne situacije rok iz stavka 2. ovog članka počinje teći nakon prestanka izvanredne situacije odnosno situacije u kojoj Osnivač nije osigurao potrebna novčana sredstva za izvršenje provjere javne isprave.

**III.**

Za radnika koji ima zasnovan radni odnos u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će Školska ustanova koja je radniku matična.

**IV.**

Provjera vjerodostojnosti diplome, svjedodžbe odnosno druge javne isprave stečene u inozemstvu obavlja se putem Ministarstva vanjskih poslova.

**V.**

Ako Školskoj ustanovibude dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika Školske ustanove, ravnatelj će bez odlaganja, a najkasnije u roku od pet dana napraviti prijavu Državnom odvjetništvu i izvijestiti Ministarstvo znanosti i obrazovanja i sve školske ustanove na kojima je radnik još zaposlen.

**VI.**

Ako je Školskoj ustanovi dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika Školske ustanove, ravnatelj Školske ustanove izvanredno će zaposleniku otkazati ugovor o radu najkasnije u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

**VII.**

Iznimno od točke IV. u slučaju proteka roka od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenikaŠkolske ustanove ili drugog opravdanog razloga, ravnatelj Školske ustanove zaposleniku redovito će otkazati ugovor o radu zbog skrivljenog ponašanja.

**VIII.**

Ova Procedura stupa na snagu osmog (8) dana od dana objave na oglasnoj ploči i web stranici Školske ustanove.

KLASA: 003-05/20-01/02

URBROJ: 2123-27-02-20-1

--------------------------------------------------------------

Velika Trnovitica, 15. srpnja 2020.

Ova Procedura objavljena je na oglasnoj ploči i web stranici Školske ustanove dana 15.7.2020. godine.

RAVNATELJ

\_\_\_\_\_\_\_\_\_\_\_\_\_\_\_\_\_\_

Zdravko Ređep, v.r.